ประกาศศูนย์บัญชาการแก้ไขปัญหาการทำการประมงผิดกฎหมายประกาศศูนย์บัญชาการแก้ไขปัญหาการทำการประมงผิดกฎหมายฉบับที่ ๑๗/๒๕๕๘เรื่องกำหนดเงื่อนไขในการห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงบางชนิดทำการประมงในที่จับสัตว์น้ำในเวลาที่กำหนด (เพิ่มเติม) ตามที่ประกาศศูนย์บัญชาการแก้ไขปัญหาการทำการประมงผิดกฎหมายฉบับที่ ๑๕/๒๕๕๘ ลงวันที่ ๗ กันยายน ๒๕๕๘ เรื่องกำหนดเงื่อนไขในการห้ามมิให้บุคคลใดใช้หรือมีไว้ในครอบครองเพื่อใช้ ซึ่งเครื่องมือทำการประมงบางชนิดทำการประมงในที่จับสัตว์น้ำในเวลาที่กำหนดได้กำหนดเงื่อนไขใน การห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือบางชนิดในห้วงเวลาที่กำหนด(เพิ่มเติม) เพื่อให้การทำประมงสอดคล้องกับผลผลิตของทรัพยากรสัตว์น้ำตามธรรมชาติและทรัพยากรสัตว์น้ำสามารถดำรงอยู่ได้อย่างยั่งยืน นั้นเนื่องจากระยะเวลาดังกล่าวได้สิ้นสุดลงแล้วเห็นควรกำหนดเงื่อนไขในการห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงบางชนิดทำการประมงในที่จับสัตว์น้ำในเวลาที่กำหนด (เพิ่มเติม) อาศัยอำนาจตามความในข้อ ๒(๖) ของคำสั่งหัวหน้าคณะรักษาความสงบแห่งชาติที่ ๒๔/๒๕๕๘ ลงวันที่ ๕ สิงหาคม ๒๕๕๘เรื่อง การแก้ไขปัญหาการทำการประมงผิดกฎหมายขาดการรายงาน และไร้การควบคุม(เพิ่มเติม)ผู้บัญชาการศูนย์บัญชาการแก้ไขปัญหาการทำการประมงผิดกฎหมายจึงออกประกาศเพื่อกำหนดเงื่อนไขในการห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงอวนลาก และอวนล้อมจับ ดังนี้ข้อ๑ ห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงอวนลากโดยใช้เรือที่มีขนาดต่ำกว่าสามสิบตันกรอสส์ในทะเลฝั่งอ่าวไทยและในทะเลฝั่งอันดามันทำการประมงในที่จับสัตว์น้ำในห้วงเวลาระหว่างวันที่๑ ถึงวันที่ ๓ และวันที่ ๑๖ ถึงวันที่ ๑๗ ของทุกเดือนข้อ๒ ห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงอวนลากโดยใช้เรือที่มีขนาดตั้งแต่สามสิบตันกรอสส์ขึ้นไปในฝั่งอ่าวไทยและในทะเลฝั่งอันดามันทำการประมงในที่จับสัตว์น้ำเป็นระยะเวลาห้าวันต่อเดือนข้อ๓ ห้ามมิให้บุคคลใดใช้หรือมีไว้ในครอบครองเพื่อใช้ซึ่งเครื่องมือทำการประมงอวนล้อมจับยกเว้นอวนล้อมจับปลากะตักทำการประมงในที่จับสัตว์น้ำดังนี้(๑)ในทะเลฝั่งอ่าวไทยเป็นระยะเวลาแปดวันต่อเดือน(๒)ในทะเลฝั่งอันดามันเป็นระยะเวลาห้าวันต่อเดือนข้อ๔ การนับระยะเวลาตามข้อ ๑ ข้อ ๒และข้อ ๓ นั้น ให้เริ่มนับตั้งแต่เวลา ๐๖.๐๐ นาฬิกาของวันที่มีการกำหนดห้ามเป็นต้นไป จนถึงเวลา ๐๖.๐๐ นาฬิกาของวันถัดจากวันที่ครบกำหนดห้ามข้อ๕ ให้เจ้าของเรือหรือผู้ควบคุมเรือแจ้งวันที่ประสงค์จะหยุดใช้หรือมีไว้ในครอบครองเพื่อใช้ซึ่งเครื่องมือตามข้อ๒ และข้อ ๓ไม่น้อยกว่ายี่สิบสี่ชั่วโมงก่อนวันที่ประสงค์จะหยุดต่อศูนย์ควบคุมการแจ้งเรือเข้า- ออก และต้องจอดเรืออยู่ ณ ท่าเทียบเรือ แพปลาหรือในพื้นที่จอดเรือตามพื้นที่ชายฝั่งข้อ๖ ให้ศูนย์ควบคุมการแจ้งเรือเข้า -ออก จัดทำบันทึกการแจ้งหยุดทำการประมงที่เจ้าของเรือหรือผู้ควบคุมเรือประสงค์จะหยุดตามข้อ๕ให้แก่เจ้าของเรือหรือผู้ควบคุมเรือเพื่อเก็บไว้เป็นหลักฐานการตรวจสอบตามแบบแนบท้ายประกาศนี้ในกรณีที่เจ้าของเรือหรือผู้ควบคุมเรือไม่สามารถแสดงหลักฐานตามวรรคหนึ่งได้ในขณะที่พนักงานเจ้าหน้าที่ตรวจสอบให้ถือว่ามีการฝ่าฝืนบทบัญญัติตามข้อ ๒ และข้อ ๓ข้อ๗[๑] ให้ประกาศฉบับนี้มีผลใช้บังคับนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙พฤศจิกายน พ.ศ. ๒๕๕๘พลเรือเอก ณะ อารีนิจผู้บัญชาการศูนย์บัญชาการแก้ไขปัญหาการทำการประมงผิดกฎหมาย[เอกสารแนบท้าย]๑. บันทึกแจ้งการหยุดทำการประมง(ดูข้อมูลจากภาพกฎหมาย)ปริยานุช/จัดทำ๒๔ ธันวาคม๒๕๕๘ปริญสินีย์/ตรวจ๒๔ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๑๘ ง/หน้า ๕๑/๑ ธันวาคม ๒๕๕๘